title: Provedbena uredba Komisije (EU) br. 821/2014 оd 28. srpnja 2014. o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja i komunikacije za operacije te sustava evidentiranja i pohranjivanja podataka

text:
               29.7.2014

               HR

               Službeni list Europske unije

               L 223/7

         PROVEDBENA UREDBA KOMISIJE (EU) br. 821/2014
   оd 28. srpnja 2014.
   o utvrđivanju pravila za primjenu Uredbe (EU) br. 1303/2013 Europskog parlamenta i Vijeća u pogledu detaljnih postupaka za prijenos programskih doprinosa i upravljanje njima, izvješćivanja o financijskim instrumentima, tehničkih obilježja mjera informiranja i komunikacije za operacije te sustava evidentiranja i pohranjivanja podataka
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (1), a posebno njezin članak 38. stavak 10., članak 46. stavak 3., članak 115. stavak 4. i članak 125. stavak 8. drugi podstavak,
   budući da:

               (1)

               Provedbenom Uredbom Komisije (EU) br. 215/2014 (2) utvrđuju se odredbe potrebne za pripremu programa. Kako bi se osigurala provedba programa koji se financiraju iz Europskih strukturnih i investicijskih fondova („ESI fondovi”), potrebno je utvrditi dodatne odredbe za primjenu Uredbe (EU) br. 1303/2013. Te odredbe treba utvrditi jednim provedbenim aktom kako bi se omogućio sveobuhvatan pregled tih odredaba i pristup njima.

               (2)

               Kako bi se povećala fleksibilnost pri mobilizaciji potpore za financijske instrumente iz različitih izvora kojima upravlja upravljačko tijelo na jedan od načina utvrđenih u članku 38. stavku 4. prvom podstavku Uredbe (EU) br. 1303/2013, potrebno je pojasniti način prijenosa programskih doprinosa i upravljanja njima. Osobito je potrebno pojasniti okolnosti u kojima financijski instrument može primiti doprinose iz više programa ili više prioritetnih osi ili mjera istog programa te uvjete pod kojima se može javne ili privatne nacionalne doprinose financijskim instrumentima izvršene na razini krajnjeg primatelja uzeti u obzir kao nacionalne izvore sufinanciranja.

               (3)

               Potrebno je utvrditi obrazac za izvješćivanje Komisije o financijskim instrumentima kako bi se osiguralo da upravljačka tijela dostave informacije koje se zahtijeva člankom 46. stavkom 2. Uredbe (EU) br. 1303/2013 na dosljedan i usporediv način. Obrazac za izvješćivanje o financijskim instrumentima potreban je i kako bi se Komisiji omogućilo pružanje sažetaka podataka o napretku ostvarenom u financiranju i provedbi financijskih instrumenata.

               (4)

               Kako bi se osigurao usklađen vizualni identitet mjera informiranja i komunikacija za operacije u području kohezijske politike Unije, potrebno je utvrditi upute za izradu amblema Unije i definirati standardne boje te tehnička obilježja za prikaz amblema Unije i napomenu o fondu ili fondovima koji podupiru operaciju.

               (5)

               Kako bi se osiguralo usklađeni vizualni identitet mjera informiranja i komunikacija za infrastrukturne i građevinske radove u području kohezijske politike Unije, potrebno je utvrditi tehnička obilježja oglasnih panoa i trajnih ploča za infrastrukturne i građevinske radove čija je ukupna javna potpora za svaku operaciju veća od 500 000 eura.

               (6)

               Za potrebe članka 125. stavka 2. točke (d) Uredbe (EU) 1303/2013 potrebno je utvrditi tehničke specifikacije sustava evidentiranja i pohranjivanja podataka u računalnom obliku za svaku operaciju koji su potrebni za praćenje, ocjenu, financijsko upravljanje, provjeru i reviziju.

               (7)

               Za učinkovitu provedbu članka 122. stavka 3. drugog podstavka Uredbe (EU) br. 1303/2013 potrebno je osigurati da su tehničke specifikacije sustava za evidentiranje i pohranjivanje podataka u potpunosti interoperabilne sa sustavom iz članka 122. stavka 3. te Uredbe na arhitekturnoj, tehničkoj i semantičkoj razini.

               (8)

               Podrobne tehničke specifikacije sustava za evidentiranje i pohranjivanje podataka trebaju biti dovoljno dokumentirane kako bi osigurale revizorski trag u pogledu ispunjivanja pravnih zahtjeva.

               (9)

               U sustavu evidentiranja i pohranjivanja podataka trebaju biti uključeni i odgovarajući alati za pretraživanje i funkcije za izvješćivanje kako bi se lako dohvaćale i prikupljale informacije koje su u njemu pohranjene radi praćenja, ocjene, financijskog upravljanja, provjere i revizije.

               (10)

               Mjere predviđene u ovoj Uredbi u skladu su s mišljenjem Odbora za koordinaciju europskih strukturnih i investicijskih fondova,

         DONIJELA JE OVU UREDBU:
   POGLAVLJE I.

      DETALJNI POSTUPCI ZA PRIJENOS PROGRAMSKIH DOPRINOSA I UPRAVLJANJE NJIMA TE IZVJEŠĆIVANJE O FINANCIJSKIM INSTRUMENTIMA

   Članak 1.
   Prijenos programskih doprinosa i upravljanje njima

      (Članak 38. stavak 10. Uredbe (EU) br. 1303/2013)

   1.   Ako financijski instrument prima doprinose iz više programa ili više prioritetnih osi ili mjera istog programa, tijelo koje provodi taj financijski instrument treba voditi odvojen račun ili održavati odgovarajuće računovodstvene kodove za doprinose iz svakog programa i iz svake prioritetne osi ili mjere za potrebe izvješćivanja i revizije.
   2.   Ako financijski instrument prima nacionalne javne i privatne doprinose na razini krajnjih primatelja, u skladu s pravilima svakog pojedinačnog fonda tijela koja provode te financijske instrumente upravljaju nacionalnim javnim ili privatnim doprinosima koji čine nacionalno sufinanciranje na razini krajnjih primatelja u skladu sa stavcima 3. do 6.
   3.   Tijela koja provode financijske instrumente trebaju voditi dokaznu dokumentaciju o sljedećem:

               (a)

               pravnim sporazumima sklopljenima s privatnim ili javnim subjektima u pogledu nacionalnih javnih ili privatnih doprinosa koji čine nacionalno sufinanciranje koje će ti subjekti pružiti na razini krajnjih primatelja;

               (b)

               učinkovitom prijenosu sredstava koja čine nacionalno sufinanciranje koja krajnjim primateljima pružaju privatni ili javni subjekti;

               (c)

               nacionalnim javnim ili privatnim doprinosima koji čine nacionalno sufinanciranje, a koje pružaju privatni ili javni subjekti i o kojima se izvješćuje tijelo koje provodi financijski instrument.

         4.   Tijela koja provode financijske instrumente zadržavaju ukupnu odgovornost za ulaganja u krajnje primatelje, uključujući naknadno praćenje programskih doprinosa u skladu sa sporazumima o financiranju.
   5.   Tijela koja provode financijske instrumente osiguravaju da su izdaci koje pokrivaju nacionalni javni ili privatni doprinosi koji čine nacionalno sufinanciranje prihvatljivi prije nego što se prijave upravljačkom tijelu.
   6.   Tijela koja provode financijske instrumente održavaju revizorski trag za nacionalne javne ili privatne doprinose koji čine nacionalno sufinanciranje sve do razine krajnjeg primatelja.
   Članak 2.
   Obrazac za izvješćivanje o financijskim instrumentima

      (Članak 46. stavak 3. Uredbe (EU) br. 1303/2013)

   Za specifično izvješće iz članka 46. stavka 1. Uredbe (EU) br. 1303/2013 upravljačka tijela upotrebljavaju obrazac utvrđen u Prilogu I. ovoj Uredbi.
   POGLAVLJE II.

      TEHNIČKA OBILJEŽJA MJERA INFORMIRANJA I KOMUNIKACIJE ZA OPERACIJE TE UPUTE ZA IZRADU AMBLEMA UNIJE I DEFINIRANJE NJEGOVIH STANDARDNIH BOJA

      (Članak 115. stavak 4. Uredbe (EU) br. 1303/2013)

   Članak 3.
   Upute za izradu amblema i definicije standardnih boja
   Amblem Unije treba izraditi u skladu s grafičkim normama iz Priloga II.
   Članak 4.
   Tehnička obilježja za prikaz amblema Unije i napomenu o fondu ili fondovima koji podupiru operaciju
   1.   Amblem Unije iz točke 1.(a) Odjeljka 2.2. Priloga XII. Uredbi (EU) br. 1303/2013 na internetskim stranicamaprikazuje se u boji. U svim ostalim medijima boju se upotrebljava kad god je to moguće, a jednobojna verzija može se upotrijebiti samo u opravdanim slučajevima.
   2.   Amblem Unije uvijek je jasno vidljiv i na istaknutom mjestu. Mjesto i veličina amblema primjereni su veličini predmetnog materijala ili dokumenta. Za manje promocijske predmete nije obvezno navesti fond.
   3.   Kada su amblem Unije, upućivanje na Uniju i napomena o relevantnom fondu prikazani na internetskoj stranici:

               (a)

               čim se pristupi internetskoj straniciamblem Unije i upućivanje na Uniju vidljivi su unutar područja prikaza digitalnog uređaja bez potrebe pomicanja prozora;

               (b)

               napomena o relevantnom fondu vidljiva je na istoj internetskoj stranici.

         4.   Naziv „Europska unija” uvijek je ispisan u svojem punom obliku. Naziv financijskog instrumenta uključuje napomenu o činjenici da ga podupiru ESI fondovi. Tipografski oblici koji se mogu upotrijebiti na amblemu Unije jesu sljedeći: Arial, Auto, Calibri, Garamond, Trebuchet, Tahoma, Verdana, Ubuntu. Kurziv, podcrtane varijacije i tematski fontovi ne upotrebljavaju se. Položaj teksta u odnosu na amblem Unije ne smije ni na koji način ometati amblem Unije. Veličina fonta razmjerna je veličini amblema. Boja fonta jest plava „reflex blue”, crna ili bijela, ovisno o pozadini.
   5.   Ako su uz amblem Unije prikazani drugi logotipi, amblem Unije barem je visine i širine najvećeg od drugih logotipa.
   Članak 5.
   Tehnička obilježja trajnih ploča i privremenih ili trajnih panoa
   1.   Naziv operacije, glavni cilj operacije, amblem Unije te napomena o Uniji i fondu ili fondovima koji će se prikazati na privremenom panou iz točke 4. Odjeljka 2.2. Priloga XII. Uredbi (EU) br. 1303/2013 zauzimaju barem 25 % tog panoa.
   2.   Naziv operacije i glavni cilj aktivnosti koju podupire operacija, amblem Unije te napomena o Uniji i napomena o fondu ili fondovima koji će se prikazati na trajnoj ploči ili privremenom panou iz točke 5. Odjeljka 2.2. Priloga XII. Uredbi (EU) br. 1303/2013 zauzimaju barem 25 % te ploče.
   POGLAVLJE III.

      SUSTAV ZA EVIDENTIRANJE I POHRANJIVANJE PODATAKA

      (Članak 125. stavak 8. Uredbe (EU) br. 1303/2013)

   Članak 6.
   Opće odredbe
   Sustav za evidentiranje i pohranjivanje podataka o operacijama iz članka 125. stavka 2. točke (d) Uredbe (EU) br. 1303/2013 ispunjuje tehničke specifikacije utvrđene u člancima 7. do 11.
   Članak 7.
   Zaštita i čuvanje podataka i dokumenata i njihova cjelovitost
   1.   Pristup sustavu temelji se na prethodno definiranim pravima za različite vrste korisnika i obustavlja se kada više nije potreban.
   2.   U sustavu se bilježe sve evidencije, preinake ili brisanja dokumenata i podataka.
   3.   U sustavu nisu moguće preinake sadržaja dokumenata s elektroničkim potpisom. Pohrana dokumenta s elektroničkim potpisom potvrđuje se vremenskom oznakom koja se stvara uz pohranu, koja je vezana uz dokument i koju se ne može mijenjati. Brisanje takvih dokumenata bit će zabilježeno u skladu sa stavkom 2.
   4.   Podaci su podložni redovnom sigurnosnom kopiranju. Sigurnosna kopija s replikom cjelokupnog sadržaja spremišta elektroničkih datoteka za slučaj nužde uvijek je spremna za uporabu.
   5.   Elektroničko skladištenje treba biti zaštićeno od opasnosti gubitka ili preinake svoje cjelovitosti. Ta zaštita uključuje fizičku zaštitu od neprimjerene temperature, razine vlage i vatre te sustave otkrivanja krađe i odgovarajuće sustave zaštite od napada virusa, hakera i svih ostalih oblika neovlaštenog pristupa.
   6.   Sustavom se omogućuje migracija podataka, formata i računalnih okruženja u razmacima koji su dostatni za osiguranu čitljivost i dostupnost dokumenata i podataka do kraja relevantnog razdoblja iz članka 140. stavka 1. Uredbe (EU) br. 1303/2013.
   Članak 8.
   Interoperabilnost
   1.   Sustav je interoperabilan sa sustavima za elektroničku razmjenu podataka s korisnicima iz članka 122. stavka 3. Uredbe (EU) br. 1303/2013.
   Gdje je to primjereno, sustavom se omogućuje provjera istinitosti i cjelovitosti podataka koje su dostavili korisnici prije nego što ih se pohrani na siguran način.
   2.   Sustav je interoperabilan s ostalim relevantnim računalnim sustavima u okviru Nacionalnog okvira interoperabilnosti i Europskog okvira interoperabilnosti (EIF), osnovanih u skladu s Odlukom br. 922/2009/EZ Europskog parlamenta i Vijeća (3).
   3.   Sustav je interoperabilan na tehničkoj i semantičkoj razini. Specifikacijama se podupire razmjena podataka u standardiziranim formatima i osigurava prepoznavanje i razmjena tih formata među heterogenim sustavima.
   Članak 9.
   Funkcije pretraživanja i izvješćivanja
   U sustavu su uključeni:

               (a)

               primjereni alati za pretraživanje kojima se omogućuje lak dohvat dokumenata, podataka i njihovih metapodataka;

               (b)

               funkcija izvješćivanja kojom se omogućuje stvaranje izvješćâ na temelju prethodno definiranih kriterija, osobito za podatke iz Delegirane uredbe Komisije (EU) br. 480/2014 (4);

               (c)

               mogućnost spremanja, izvoza ili tiskanja izvješćâ iz točke (b) ili poveznica na vanjsku aplikaciju s tom mogućnošću.

         Članak 10.
   Dokumentacija sustava
   Upravljačko tijelo dostavlja podrobnu i ažuriranu funkcionalnu i tehničku dokumentaciju o operaciji i obilježjima sustava, koji trebaju biti dostupni relevantnim subjektima koji su odgovorni za upravljanje programom, Komisiji i Europskom revizorskom sudu na njihov zahtjev.
   Dokumentacijom iz prvog stavka pružaju se dokazi o provedbi Uredbe (EU) br. 1303/2013 u predmetnoj državi članici.
   Članak 11.
   Sigurnost razmjene informacija
   Sustav je zaštićen odgovarajućim sigurnosnim mjerama u pogledu klasifikacije dokumenata, zaštite informacijskih sustava i zaštite osobnih podataka. Te mjere u skladu su s međunarodnim normama i nacionalnim pravnim zahtjevima.
   Sigurnosnim mjerama iz prvog stavka zaštićene su mreže i sredstva za prijenos podataka kada se sustav povezuje s ostalim modulima i sustavima.
   Članak 12.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. srpnja 2014.

            Za Komisiju

            Predsjednik

         José Manuel BARROSO

      (1)  SL L 347, 20.12.2013., str. 320.

      (2)  Provedbena uredba Komisije (EU) br. 215/2014 оd 7. ožujka 2014. o utvrđivanju pravila u skladu s Uredbom (EU) br. 1303/2013 Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo u vezi s modelima za potporu ciljevima u području klimatskih promjena, određivanjem ključnih etapa i ciljeva u okviru uspješnosti i nazivljem kategorija intervencija za europske strukturne i investicijske fondove (SL L 69, 8.3.2014., str. 65.).

      (3)  Odluka br. 922/2009/EZ Europskog parlamenta i Vijeća od 16. rujna 2009. o interoperabilnim rješenjima za europske javne uprave (ISA) (SL L 260, 3.10.2009., str. 20.).

      (4)  Delegirana uredba Komisije (EU) br. 480/2014 оd 3. ožujka 2014. o dopuni Uredbe (EU) br. 1303/2013 Europskog parlamenta i Vijeća o utvrđivanju zajedničkih odredbi Europskog fonda za regionalni razvoj, Europskog socijalnog fonda, Kohezijskog fonda, Europskog poljoprivrednog fonda za ruralni razvoj i Europskog fonda za pomorstvo i ribarstvo te o utvrđivanju općih odredbi Europskog fonda za regionalni razvoj, Europskog socijalnog fonda, Kohezijskog fonda i Europskog fonda za pomorstvo i ribarstvo (SL L 138, 13.5.2014., str. 5.).

      PRILOG I.
      Obrazac za izvješćivanje o financijskim instrumentima

                  Br.

                  Podaci potrebni za svaki financijski instrument

                  I.   Identifikacija programa i prioritetne osi ili mjere kojima se pruža potpora iz ESI fondova (članak 46. stavak 2. točka (a) Uredbe (EU) br. 1303/2013)

                  1.

                  Prioritetne osi ili mjere kojima se podupire financijski instrument, uključujući fond fondova, u okviru programa ESI fondova

                  1.1.

                  Upućivanje (broj i naziv) na svaku prioritetnu os ili mjeru kojima se se podupire financijski instrument u okviru programa ESI fondova

                  2.

                  Naziv ESI fonda (fondova) kojima se podupire financijski instrument u okviru prioritetne osi ili mjere

                  3.

                  Tematski cilj(evi) iz članka 9. prvog stavka Uredbe (EU) br. 1303/2013 koje podupire financijski instrument

                  4.

                  Ostali programi ESI fondova iz kojih financijski instrument prima doprinose

                  4.1.

                  Broj CCI svakog od ostalih programa ESI fondova iz kojih financijski instrument prima doprinose

                  II.   Opis financijskog instrumenta i provedbenih mehanizama (članak 46. stavak 2. točka (b) Uredbe (EU) br. 1303/2013)

                  5.

                  Naziv financijskog instrumenta

                  6.

                  Službena adresa/mjesto poslovanja financijskog instrumenta (ime države i grada)

                  7.

                  Provedbeni mehanizmi

                  7.1.

                  Financijski instrument osnovan na razini Unije, kojime izravno ili neizravno upravlja Komisija, iz članka 38. stavka 1. točke (a) Uredbe (EU) br. 1303/2013, koji se podupire iz programskih doprinosa ESI fondova

                  7.1.1.

                  Naziv financijskog instrumenta na razini Unije

                  7.2.

                  Financijski instrument osnovan na nacionalnoj, regionalnoj, transnacionalnoj ili prekograničnoj razini, kojime upravlja ili za koji je odgovorno upravljačko tijelo iz članka 38. stavka 1. točke (b), koji se podupire programskim doprinosima ESI fondova u skladu s točkama (a), (b) i (c) članka 38. stavka 4. Uredbe (EU) br. 1303/2013

                  8.

                  Vrsta financijskog instrumenta

                  8.1.

                  Financijski instrumenti koji su prilagođeni ili ispunjavaju standardne uvjete

                  8.2.

                  Financijski instrument organiziran pomoću fonda ili fondova ili bez fonda ili fondova

                  8.2.1.

                  Naziv fonda ili fondova koji su osnovani radi provedbe financijskog instrumenta

                  9.

                  Vrsta proizvoda koje pruža financijski instrument: zajmovi, mikrozajmovi, jamstva, vlasnička ili kvazivlasnička ulaganja, drugi financijski proizvodi ili druga potpora u kombinaciji s financijskim instrumentom u skladu s člankom 37. stavkom 7. Uredbe (EU) br. 1303/2013

                  9.1.

                  Opis drugog financijskog proizvoda

                  9.2.

                  Druga potpora koja se kombinira u okviru financijskog instrumenta: bespovratna sredstva, subvencije za kamatne stope, subvencije za jamstvene naknade u skladu s člankom 37. stavkom 7. Uredbe (EU) br. 1303/2013

                  10.

                  Pravni status financijskog instrumenta u skladu s člankom 38. stavkom 6. Uredbe (EU) br. 1303/2013 (samo za financijske instrumente iz članka 38. stavka 1. točke (b)): fiducijarni račun otvoren na ime provedbenog tijela i u ime upravljačkog tijela ili zaseban blok financiranja unutar financijske institucije

                  III.   Identifikacija tijela koje provodi financijski instrument u skladu s člankom 38. stavkom 1. točkom (a) i stavkom 4. točkama (a), (b) i (c) Uredbe (EU) br. 1303/2013 i financijskih posrednika iz članka 38. stavka 5. Uredbe (EU) br. 1303/2013 (članak 46. stavak 2. točka (c) Uredbe (EU) br. 1303/2013)

                  11.

                  Tijelo koje provodi financijski instrument

                  11.1.

                  Vrsta provedbenog tijela u skladu s člankom 38. stavkom 4. Uredbe (EU) br. 1303/2013: postojeći ili novostvoreni pravni subjekt namijenjen provedbi financijskih instrumenata; Europska investicijska banka; Europski investicijski fond; međunarodna financijska institucija u kojoj država članica ima udjela; financijska institucija osnovana u državi članici s ciljem postizanja javnog interesa pod nadzorom javnog nadležnog tijela; tijelo javnog ili privatnog prava; upravljačko tijelo koje izravno poduzima provedbene zadaće (samo za zajmove i jamstva)

                  11.1.1.

                  Naziv tijela koje provodi financijski instrument

                  11.1.2.

                  Službena adresa/mjesto poslovanja (ime države i grada) tijela koje provodi financijski instrument

                  12.

                  Postupak odabira tijela koje provodi financijski instrument: dodjela ugovora o javnoj nabavi; drugi postupak

                  12.1.

                  Opis drugog postupka odabira tijela koje provodi financijski instrument

                  13.

                  Datum potpisivanja sporazuma o financiranju s tijelom koje provodi financijski instrument

                  IV.   Ukupan iznos programskih doprinosa, prema prioritetu ili mjeri, isplaćenih financijskom instrumentu i nastali troškovi upravljanja ili isplaćene naknade za upravljanje (članak 46. stavak 2. točke (d) i (e) Uredbe (EU) br. 1303/2013)

                  14.

                  Ukupan iznos programskih doprinosa odobrenih u sporazumu o financiranju (u EUR)

                  14.1.

                  od kojih doprinosi iz ESI fondova (u EUR)

                  15.

                  Ukupan iznos programskih doprinosa isplaćenih financijskom instrumentu (u EUR)

                  15.1.

                  od čega doprinosi iz ESI fondova (u EUR)

                  15.1.1.

                  od čega EFRR (u EUR)

                  15.1.2.

                  od čega Kohezijski fond (u EUR)

                  15.1.3.

                  od čega ESF (u EUR)

                  15.1.4

                  od čega EPFRR (u EUR)

                  15.1.5.

                  od čega EFPR (u EUR)

                  15.2.

                  od čega ukupan iznos nacionalnog sufinanciranja (u EUR)

                  15.2.1.

                  od čega ukupan iznos nacionalnog javnog financiranja (u EUR)

                  15.2.2.

                  od čega ukupan iznos nacionalnog privatnog financiranja (u EUR)

                  16.

                  Ukupan iznos programskih doprinosa isplaćenih financijskom instrumentu u okviru Inicijative za zapošljavanje mladih (YEI) (1) (u EUR)

                  17.

                  Ukupan iznos troškova upravljanja i naknada isplaćenih iz programskih doprinosa (u EUR)

                  17.1.

                  od čega osnovne naknade (u EUR)

                  17.2.

                  od čega naknade na temelju uspješnosti (u EUR)

                  18.

                  Kapitalizirani troškovi ili naknade za upravljanje u skladu s člankom 42. stavkom 2. Uredbe (EU) br. 1303/2013 (relevantno samo za završno izvješće) (u EUR)

                  19.

                  Kapitalizirane subvencionirane kamatne stope ili subvencionirane naknade za jamstvo u skladu s člankom 42. stavkom 1. točkom (c) Uredbe (EU) br. 1303/2013 (relevantno samo za završno izvješće) (u EUR)

                  20.

                  Iznos programskih doprinosa za naknadna ulaganja u krajnje primatelje iz članka 42. stavka 3. Uredbe (EU) br. 1303/2013 (relevantno samo za završno izvješće) (u EUR)

                  21.

                  Doprinosi financijskom instrumentu u obliku zemljišta i/ili nekretnina u skladu s člankom 37. stavkom 10. Uredbe (EU) br. 1303/2013 (relevantno samo za završno izvješće) (u EUR)

                  V.   Ukupan iznos potpore isplaćene krajnjim primateljima, ili u korist krajnjih primatelja, ili odobrene financijskim instrumentom u ugovorima o jamstvima za ulaganja u krajnje primatelje, programima i prioritetima ili mjerama ESI fondova (članak 46. stavak 2. točka (e) Uredbe (EU) br. 1303/2013)

                  22.

                  Naziv svakog od financijskih proizvoda koje pruža financijski instrument

                  23.

                  Datum potpisivanja sporazuma o financiranju za financijski proizvod

                  24.

                  Ukupan iznos programskih doprinosa odobrenih u ugovorima o zajmovima, vlasničkom kapitalu ili kvazivlasničkom kapitalu ili drugim financijskim proizvodima sklopljenima s krajnjim primateljima (u EUR)

                  24.1.

                  od čega ukupan iznos doprinosa iz ESI fondova (u EUR)

                  25.

                  Ukupan iznos programskih doprinosa isplaćenih krajnjim primateljima putem zajmova, mikrozajmova, vlasničkog kapitala ili ostalih proizvoda ili, u slučaju jamstava, odobrenih za zajmove isplaćene krajnjim primateljima, po proizvodu (u EUR)

                  25.1

                  od čega ukupan iznos doprinosa iz ESI fondova (u EUR)

                  25.1.1.

                  od čega EFRR (u EUR)

                  25.1.2.

                  od čega Kohezijski fond (u EUR)

                  25.1.3.

                  od čega ESF (u EUR)

                  25.1.4.

                  od čega EPFRR (u EUR)

                  25.1.5.

                  od čega EFPR (u EUR)

                  25.2.

                  od čega ukupan iznos nacionalnog javnog sufinanciranja (u EUR)

                  25.3.

                  od čega ukupan iznos nacionalnog privatnog sufinanciranja (u EUR)

                  26.

                  Ukupna vrijednost zajmova stvarno isplaćenih krajnjim primateljima u odnosu na potpisane ugovore o jamstvima (u EUR)

                  27.

                  Broj ugovora o zajmu/jamstvu/vlasničkom ili kvazivlasničkom kapitalu/ostalim financijskim proizvodima, potpisanih s krajnjim primateljima, po proizvodu

                  28.

                  Broj ulaganja u krajnje primatelje u obliku zajma/jamstva/vlasničkog ili kvazivlasničkog kapitala/ostalih financijskih proizvoda, po proizvodu

                  29.

                  Broj krajnjih primatelja koje podupire financijski proizvod

                  29.1.

                  od kojih velika poduzeća

                  29.2.

                  od kojih MSP-ovi

                  29.2.1.

                  od kojih mikropoduzeća

                  29.3.

                  od kojih fizičke osobe

                  29.4.

                  od kojih druga vrsta podupiranih krajnjih primatelja

                  29.4.1.

                  opis druge vrste podupiranih krajnjih primatelja

                  VI.   Uspješnost financijskog instrumenta, uključujući napredak u njegovoj uspostavi i odabiru tijela koja ga provode (uključujući tijelo koje provodi fond fondova) (članak 46. stavak 2. točka (f) Uredbe (EU) br. 1303/2013)

                  30.

                  Datum dovršetka ex-ante procjene

                  31.

                  Odabir tijela koja provode financijski instrument

                  31.1.

                  broj već pokrenutih postupaka odabira

                  31.2.

                  broj već potpisanih ugovora o financiranju

                  32.

                  Podatak je li financijski instrument bio operativan krajem godine izvješćivanja

                  32.1.

                  Ako financijski instrument nije bio operativan krajem godine izvješćivanja, datum njegova zaključenja

                  33.

                  Ukupan broj nepodmirenih isplaćenih zajmova ili ukupan broj zajamčenih jamstava koja su pokrenuta zbog nepodmirivanja zajma

                  34.

                  Ukupan iznos nepodmirenih isplaćenih zajmova (u EUR) ili ukupan iznos odobren za jamstva koja su pokrenuta zbog nepodmirivanja zajma (u EUR)

                  VII.   Kamate i drugi dobici nastali potporom ESI fondova financijskom instrumentu, programska sredstva vraćena financijskom instrumentu iz ulaganja iz članaka 43. i 44. te vrijednost vlasničkih ulaganja s obzirom na prethodne godine (članak 46. stavak 2. točke (g) i (i) Uredbe (EU) br. 1303/2013)

                  35.

                  Kamate i drugi dobici nastali plaćanjima financijskom instrumentu iz ESI fondova (u EUR)

                  36.

                  Iznosi vraćeni financijskom instrumentu koji se mogu pripisati potpori iz ESI fondova do kraja godine izvješćivanja (u EUR)

                  36.1.

                  od čega otplate kapitala (u EUR)

                  36.2.

                  od čega dobici, ostali dohoci i prihodi (u EUR)

                  37.

                  Iznos ponovo upotrijebljenih sredstava koja su vraćena financijskom instrumentu

                  37.1.

                  od čega iznosi isplaćeni za povlaštenu naknadu privatnim ulagačima ili javnim ulagačima koji djeluju u skladu s načelom tržišnog gospodarstva i koji osiguravaju drugi dio sredstava za potporu financijskom instrumentu iz ESI fondova ili paralelno ulažu na razini krajnjih primatelja (u EUR)

                  37.2.

                  od čega iznosi isplaćeni za povrat nastalih troškova upravljanja i isplatu naknada za upravljanje financijskim instrumentom (u EUR)

                  VIII.   Napredak u ostvarivanju očekivanog učinka financijske poluge ulaganja financijskog instrumenta i vrijednost ulaganja i sudjelovanja (članak 46. stavak 2. točka (h) Uredbe (EU) br. 1303/2013)

                  38.

                  Ukupan iznos ostalih doprinosa koji nisu iz ESI fondova koje je podignuo financijski instrument (u EUR)

                  38.1.

                  Ukupan iznos ostalih doprinosa koji nisu iz ESI fondova odobrenih u sporazumu o financiranju s tijelom koje provodi financijski instrument (u EUR)

                  38.2.

                  Ukupan iznos ostalih doprinosa koji nisu iz ESI fondova isplaćenih financijskom instrumentu (u EUR)

                  38.2.1.

                  od čega javni doprinosi (u EUR)

                  38.2.2.

                  od čega privatni doprinosi (u EUR)

                  38.3.

                  Ukupan iznos ostalih doprinosa koji nisu iz ESI fondova, pokrenutih na razini krajnjih primatelja (u EUR)

                  38.3.1.

                  od čega javni doprinosi (u EUR)

                  38.3.2.

                  od čega privatni doprinosi (u EUR)

                  39.

                  Očekivan i ostvaren učinak financijske poluge, u odnosu na sporazum o financiranju

                  39.1.

                  Očekivan učinak financijske poluge zajma/jamstva/vlasničkog ili kvazivlasničkog kapitalnog ulaganja/drugog financijskog proizvoda, u odnosu na sporazum o financiranju, po proizvodu

                  39.2.

                  Ostvaren učinak financijske poluge na kraju godine izvješćivanja za zajam/jamstvo/vlasničko ili kvazivlasničko kapitalno ulaganje

                  40.

                  Vrijednost ulaganja

                  IX.   Doprinos financijskog instrumenta ostvarivanju pokazatelja predmetnog prioriteta ili mjere (članak 46. stavak 2. točka (j) Uredbe (EU) br. 1303/2013)

                  41.

                  Pokazatelj rezultata (brojčana oznaka i naziv) kojemu doprinosi financijski instrument

                  41.1.

                  Ciljna vrijednost pokazatelja rezultata

                  41.2.

                  Vrijednost ostvarena financijskim instrumentom u odnosu na ciljnu vrijednost pokazatelja rezultata

         (1)  To uključuje posebnu dodjelu sredstava za YEI i odgovarajuću potporu ESF-a.

      PRILOG II.
      Grafičke norme za izradu amblema Unije i definicija standardnih boja
      SIMBOLIČAN OPIS
      Na nebeskoplavoj podlozi 12 zlatnih zvijezda oblikuje krug koji prikazuje povezanost naroda Europe. Broj zvijezda je nepromjenjiv, a broj dvanaest simbolizira potpunost i jedinstvo.
      HERALDIČKI OPIS
      Na nebeskoplavoj podlozi nalazi se krug od 12 zlatnih petokrakih zvijezda čiji se krakovi ne dodiruju.
      GEOMETRIJSKI OPIS

      Amblem ima oblik plave pravokutne zastave čija je osnovica jedan i pol puta dulja od stranice. Dvanaest zlatnih zvijezda nalazi se na jednakim udaljenostima od nevidljivog kruga čije je središte sjecište dijagonala pravokutnika. Promjer kruga jednak je trećini visine stranice pravokutnika. Svaka zvijezda ima pet krakova koji su na obodu nevidljiva kruga čiji je promjer jednak jednoj osamnaestini visine stranice pravokutnika. Sve su zvijezde uspravne, tj. jedan je krak uspravan, a dva su kraka u uspravnoj liniji pod pravim kutom na okomiti rub pravokutnika. Krug je raspodijeljen tako da su zvijezde raspoređene kao brojčanik na satu. Njihov je broj nepromjenjiv.
      PROPISANE BOJE
      Amblem je u sljedećim bojama:

                  —

                  PANTONE REFLEX BLUE za površinu pravokutnika,

                  —

                  PANTONE YELLOW za zvijezde.

            ČETVEROBOJNI POSTUPAK
      Ako se upotrebljava četverobojni postupak, napravite dvije standardne boje uporabom četiriju boja četverobojnog postupka.
      PANTONE YELLOW može se dobiti uporabom 100 % „Process Yellow”.
      PANTONE REFLEX BLUE može se dobiti miješanjem 100 % „Process Cyan” i 80 % „Process Magenta”.
      INTERNET
      PANTONE REFLEX BLUE odgovara boji mrežne palete RGB:0/51/153 (heksadecimalni zapis: 003399), a PANTONE YELLOW odgovara boji mrežne palete RGB: 255/204/0 (heksadecimalni zapis: FFCC00).
      JEDNOBOJNI REPRODUKCIJSKI POSTUPAK
      Ako upotrebljavate crno, nacrtajte crni pravokutnik i otisnite crne zvijezde na bijeloj podlozi.
      Ako upotrebljavate plavo (Reflex Blue), upotrijebite 100 % Reflex Blue, a zvijezde neka budu u mat bijeloj boji.
      REPRODUKCIJA NA PODLOZI U BOJI
      Ako ne postoji druga mogućnost osim pozadine u boji, pravokutnik neka ima bijeli obrub čija širina mora biti jednaka 1/25 visine pravokutnika.


title: Provedbena uredba Komisije (EU) br. 321/2011 od 1. travnja 2011. o izmjeni Uredbe (EU) br. 10/2011 u pogledu ograničenja uporabe bisfenola A u plastičnim bočicama za hranjenje dojenčadi  Tekst značajan za EGP

text:
               15/Sv. 014

               HR

               Službeni list Europske unije

               163

         32011R0321

               L 087/1

               SLUŽBENI LIST EUROPSKE UNIJE

               01.04.2011.

      PROVEDBENA UREDBA KOMISIJE (EU) br. 321/2011
   od 1. travnja 2011.
   o izmjeni Uredbe (EU) br. 10/2011 u pogledu ograničenja uporabe bisfenola A u plastičnim bočicama za hranjenje dojenčadi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1935/2004 Europskog parlamenta i Vijeća od 27. listopada 2004. o materijalima i predmetima koji dolaze u dodir s hranom i stavljanju izvan snage direktiva 80/590/EEZ i 89/109/EEZ (1), a posebno njezin članak 18. stavak 3.,
   nakon savjetovanja s Europskom agencijom za sigurnost hrane,
   budući da:

               (1)

               Direktivom Komisije 2011/8/EU (2) izmijenjena je Direktiva 2002/72/EZ (3) o plastičnim materijalima i predmetima namijenjenim da dolaze u dodir s hranom tako da je ograničena uporaba bisfenola A (2,2-bis(4-hidroksifenil)propana) u polikarbonatnim bočicama za hranjenje dojenčadi.

               (2)

               Od 1. svibnja 2011. Direktivu 2002/72/EZ zamijenit će Uredba Komisije (EU) br. 10/2011 od 14. siječnja 2011. o plastičnim materijalima i predmetima namijenjenim da dolaze u dodir s hranom (4).

               (3)

               Uredba (EU) br. 10/2011 ne sadrži ograničenja za bisfenol A koja su uvedena u Direktivu 2002/72/EZ Direktivom 2011/8/EU.

               (4)

               Uredbu (EU) br. 10/2011 trebalo bi stoga izmijeniti kako bi odražavala ograničenja uporabe bisfenola A.

               (5)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlja životinja,

         DONIJELA JE OVU UREDBU:
   Članak 1.
   U tablici 1. Priloga I. Uredbi (EU) br. 10/2011., u unos koji se odnosi na tvar broj 151 pod nazivom „2,2-bis(4- hidroksifenil)propan” u stupcu 10 (Ograničenja i specifikacije), umeće se sljedeći tekst:

      „Ne koristiti za proizvodnju polikarbonatnih bočica (5) za hranjenje dojenčadi (6).

   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. svibnja 2011. kako bi se zabranila proizvodnja plastičnih materijala i predmeta namijenjenih da dolaze u dodir s hranom, a koji nisu usklađeni s ovom Uredbom.
   Primjenjuje se od 1. lipnja 2011. kako bi se zabranilo stavljanje na tržište i uvoz u Uniju plastičnih materijala i predmeta namijenjenih da dolaze u dodir s hranom, a koji nisu usklađeni s ovom Uredbom.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. travnja 2011.

            Za Komisiju

            Predsjednik

         José Manuel BARROSO

      (1)  SL L 338, 13.11.2004., str. 4.

      (2)  SL L 26, 29.1.2011., str. 11.

      (3)  SL L 220, 15.8.2002., str. 18.

      (4)  SL L 12, 15.1.2011., str. 1.

      (5)  Ovo se ograničenje primjenjuje od 1. svibnja 2011. u pogledu proizvodnje i od 1. lipnja 2011. u pogledu stavljanja na tržište i uvoza u Uniju.

      (6)  Dojenčad kako je definirana u članku 2. Direktive 2006/141/EZ.”


title: Provedbena uredba Komisije (EU) 2015/1224 оd 24. srpnja 2015. o izdavanju dozvola za uvoz riže u okviru carinskih kvota koje su za podrazdoblje mjeseca srpnja 2015. otvorene Provedbenom uredbom (EU) br. 1273/2011

text:
               25.7.2015

               HR

               Službeni list Europske unije

               L 197/76

         PROVEDBENA UREDBA KOMISIJE (EU) 2015/1224
   оd 24. srpnja 2015.
   o izdavanju dozvola za uvoz riže u okviru carinskih kvota koje su za podrazdoblje mjeseca srpnja 2015. otvorene Provedbenom uredbom (EU) br. 1273/2011
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Provedbenom uredbom Komisije (EU) br. 1273/2011 (2) otvorene su određene uvozne carinske kvote za rižu i lomljenu rižu, razvrstane po zemlji podrijetla i podijeljene na nekoliko podrazdoblja u skladu s Prilogom I. navedenoj Provedbenoj uredbi, te je predviđeno upravljanje njima.

               (2)

               Srpanj je treće podrazdoblje za kvotu predviđenu člankom 1. stavkom 1. točkom (a) Provedbene uredbe (EU) br. 1273/2011 i drugo podrazdoblje za kvote predviđene člankom 1. stavkom 1. točkama (b), (c) i (d) te Provedbene uredbe.

               (3)

               Iz obavijesti dostavljenih u skladu s člankom 8. točkom (a) Provedbene uredbe (EU) br. 1273/2011 proizlazi da se za kvotu s rednim brojem 09.4166, zahtjevi podneseni u prvih deset radnih dana srpnja 2015. u skladu s člankom 4. stavkom 1. te Provedbene uredbe odnose na količinu veću od dostupne. Stoga je potrebno odrediti u kojoj se mjeri izdaju uvozne dozvole tako da se odredi koeficijent dodjele koji će se primjenjivati na zatražene količine za predmetnu kvotu, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (4)

               Iz tih obavijesti proizlazi i da se za kvote s rednim brojevima 09.4127 – 09.4128 – 09.4129 – 09.4148 – 09.4149 – 09.4150 – 09.4152 – 09.4153 i 09.4154 zahtjevi podneseni u prvih deset radnih dana srpnja 2015. u skladu s člankom 4. stavkom 1. Provedbene uredbe (EU) br. 1273/2011 odnose na količinu manju od dostupne.

               (5)

               Potrebno je utvrditi i ukupnu količinu raspoloživu za sljedeće podrazdoblje za kvote s rednim brojem 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 i 09.4166, u skladu s prvim podstavkom članka 5. Provedbene uredbe (EU) br. 1273/2011.

               (6)

               Kako bi se omogućilo dobro upravljanje postupkom izdavanja uvoznih dozvola, ova Uredba treba stupiti na snagu odmah nakon objave,

         DONIJELA JE OVU UREDBU:
   Članak 1.
   1.   Za zahtjeve za uvozne dozvole za rižu u okviru kvote s rednim brojem 09.4166 iz Provedbene uredbe (EU) br. 1273/2011 podnesene u prvih deset radnih dana srpnja 2015. dozvole se izdaju za zatraženu količinu pomnoženu s koeficijentom dodjele utvrđenim u Prilogu ovoj Uredbi.
   2.   Ukupna količina raspoloživa za sljedeće podrazdoblje u okviru kvota s rednim brojevima 09.4127 – 09.4128 – 09.4129 – 09.4130 – 09.4148 – 09.4112 – 09.4116 – 09.4117 – 09.4118 – 09.4119 i 09.4166 iz Provedbene uredbe (EU) br. 1273/2011 utvrđena je u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. srpnja 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) br. 1273/2011 od 7. prosinca 2011. o otvaranju određenih carinskih kvota za uvoz riže i lomljene riže i o upravljanju tim kvotama (SL L 325, 8.12.2011., str. 6.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

         Količine koje se trebaju dodijeliti za podrazdoblje srpanj 2015. i količine raspoložive za sljedeće podrazdoblje u skladu s Provedbenom uredbom (EU) br. 1273/2011

                  (a)

                  Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (a) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje srpanj 2015.

                              Ukupna količina raspoloživa za podrazdoblje rujan 2015. (u kg)

                              Sjedinjene Države

                              09.4127

                              — (1)

                              12 388 232

                              Tajland

                              09.4128

                              — (1)

                              1 098 795

                              Australija

                              09.4129

                              — (1)

                              351 800

                              Drugo podrijetlo

                              09.4130

                              — (2)

                              0

                  (b)

                  Kvota za oljuštenu rižu obuhvaćenu oznakom KN 1006 20 iz članka 1. stavka 1. točke (b) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje srpanj 2015.

                              Ukupna količina raspoloživa za podrazdoblje listopad 2015. (u kg)

                              Sve države

                              09.4148

                              — (3)

                              1 634 000

                  (c)

                  Kvota za lomljenu rižu obuhvaćenu oznakom KN 1006 40 00 iz članka 1. stavka 1. točke (c) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje srpanj 2015.

                              Tajland

                              09.4149

                              — (4)

                              Australija

                              09.4150

                              — (5)

                              Gvajana

                              09.4152

                              — (5)

                              Sjedinjene Države

                              09.4153

                              — (5)

                              Drugo podrijetlo

                              09.4154

                              — (4)

                  (d)

                  Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (d) Provedbene uredbe (EU) br. 1273/2011:

                              Podrijetlo

                              Redni broj

                              Koeficijent dodjele za podrazdoblje srpanj 2015.

                              Ukupna količina raspoloživa za podrazdoblje rujan 2015. (u kg)

                              Tajland

                              09.4112

                              — (6)

                              79 899

                              Sjedinjene Države

                              09.4116

                              — (6)

                              1 392 122

                              Indija

                              09.4117

                              — (6)

                              11 441

                              Pakistan

                              09.4118

                              — (6)

                              8 628

                              Drugo podrijetlo

                              09.4119

                              — (6)

                              33 885

                              Sve države

                              09.4166

                              0,630175 %

                              0

         (1)  Zahtjevi se odnose na količine manje od dostupnih ili jednake njima: stoga su svi zahtjevi prihvatljivi.

         (2)  Za ovo podrazdoblje nema raspoložive količine.

         (3)  Za ovo podrazdoblje ne primjenjuje se koeficijent dodjele: nije bilo zahtjeva za dozvole u obavijesti Komisiji.

         (4)  Zahtjevi se odnose na količine manje od dostupnih ili jednake njima: stoga su svi zahtjevi prihvatljivi.

         (5)  Za ovo podrazdoblje ne primjenjuje se koeficijent dodjele: nije bilo zahtjeva za dozvole u obavijesti Komisiji.

         (6)  Za ovo podrazdoblje nema raspoložive količine.


title: Provedbena uredba Komisije (EU) 2015/1308 оd 29. srpnja 2015. o izmjeni Uredbe (EU) br. 37/2010 u pogledu tvari „aluminijev salicilat, bazični” (Tekst značajan za EGP)

text:
               30.7.2015

               HR

               Službeni list Europske unije

               L 200/11

         PROVEDBENA UREDBA KOMISIJE (EU) 2015/1308
   оd 29. srpnja 2015.
   o izmjeni Uredbe (EU) br. 37/2010 u pogledu tvari „aluminijev salicilat, bazični”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Člankom 17. Uredbe (EZ) br. 470/2009 zahtijeva se da se najveća dopuštena količina rezidua (dalje u tekstu „NDK”) farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se upotrebljavaju za proizvodnju hrane ili u biocidnim pripravcima koji se upotrebljavaju u uzgoju životinja utvrdi uredbom.

               (2)

               U tablici 1. Priloga Uredbi Komisije (EU) br. 37/2010 (2) utvrđuju se farmakološki djelatne tvari i njihova klasifikacija s obzirom na NDK-ove u hrani životinjskog podrijetla.

               (3)

               Aluminijev salicilat, bazični, već je uvršten u tu tablicu, prema kojoj se dopušta i. oralna primjena aluminijeva salicilata, bazičnog, kod goveda, osim vrsta čije se mlijeko upotrebljava za prehranu ljudi te ii. njegova vanjska primjena za sve vrste životinja koje se upotrebljavaju za proizvodnju hrane, osim riba.

               (4)

               Zahtjev za izmjenu postojećeg unosa za aluminijev salicilat, bazični, podnesen je Europskoj agenciji za lijekove (dalje u tekstu „EMA”).

               (5)

               Na temelju mišljenja Odbora za veterinarsko-medicinske proizvode EMA je preporučila da se zadrži klasifikacija „NDK nije potreban” za aluminijev salicilat, bazični, ali samo za vanjsku primjenu te tvari i samo za vrste životinja koje se upotrebljavaju za proizvodnju hrane, osim goveda, koza, kopitara, kunića ili riba. Postojeći unos za goveda trebalo bi zamijeniti brojčanim NDK-ovima s obzirom na to da se sad predlaže uporaba te tvari kod odraslih životinja i stoga klasifikacija „NDK nije potreban” više nije valjana te je potrebno utvrđivanje granica za tkiva i mlijeko goveda.

               (6)

               U skladu s člankom 5. Uredbe (EZ) br. 470/2009 EMA će razmotriti mogućnost uporabe utvrđenih NDK-ova za farmakološki djelatnu tvar u određenoj hrani za drugu hranu dobivenu od iste vrste životinja ili utvrđenih NDK-ova za farmakološki djelatnu tvar u jednoj vrsti životinja ili više njih za druge vrste životinja.

               (7)

               EMA smatra da je ekstrapolacija brojčanih NDK-ova za aluminijev salicilat, bazični, preporučenih za goveda, na koze, konje i kuniće primjerena.

               (8)

               Tablicu 1. Priloga Uredbi (EU) br. 37/2010 treba stoga na odgovarajući način izmijeniti.

               (9)

               Analitička metoda praćenja predloženih NDK-ova za aluminijev salicilat, bazični, u tkivima goveda ili goveđem mlijeku, dostupna je, ali nije još dostatno potvrđena.

               (10)

               U skladu s člankom 14. stavkom 4. Uredbe (EZ) br. 470/2009 mogu se utvrditi privremeni NDK-ovi u slučajevima u kojima su znanstveni podaci nepotpuni, pod uvjetom da ne postoji osnova za pretpostavku da rezidue te tvari u predloženoj količini predstavljaju opasnost za zdravlje ljudi.

               (11)

               Predloženi brojčani NDK-ovi stoga bi trebali biti privremeni i prestati vrijediti 31. prosinca 2016.

               (12)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 28. rujna 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. srpnja 2015.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 unos za tvar „aluminijev salicilat, bazični” zamjenjuje se sljedećim unosom:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „aluminijev salicilat, bazični

                     salicilna kiselina

                     goveda
                     koze
                     kopitari
                     kunići

                     200 μg/kg
                     500 μg/kg
                     1 500 μg/kg
                     1 500 μg/kg

                     mišić
                     masno tkivo
                     jetra
                     bubreg

                     privremeni NDK-ovi prestaju vrijediti 31. prosinca 2016.

                     Sredstvo protiv proljeva i protiv upale crijeva”

                     goveda
                     koze
                     kopitari

                     9 μg/kg

                     mlijeko

                     NIJE PRIMJENJIVO

                     sve vrste životinja koje se upotrebljavaju za proizvodnju hrane, osim goveda, koza, kopitara, kunića i riba

                     NDK nije potreban

                     NIJE PRIMJENJIVO

                     samo za vanjsku primjenu


title: Provedbena uredba Komisije (EU) 2016/1854 оd 19. listopada 2016. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. listopada 2016. u okviru carinskih kvota koje su Uredbom (EZ) br. 341/2007 otvorene za češnjak

text:
               20.10.2016

               HR

               Službeni list Europske unije

               L 284/17

         PROVEDBENA UREDBA KOMISIJE (EU) 2016/1854
   оd 19. listopada 2016.
   o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 1. do 7. listopada 2016. u okviru carinskih kvota koje su Uredbom (EZ) br. 341/2007 otvorene za češnjak
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Uredbom Komisije (EZ) br. 341/2007 (2) otvorene su godišnje carinske kvote za uvoz češnjaka.

               (2)

               Količine obuhvaćene zahtjevima za uvozne dozvole „A” podnesenima tijekom prvih sedam kalendarskih dana mjeseca siječnja 2016. za podrazdoblje od 1. prosinca 2016. do 28. veljače 2017. za neke kvote premašuju raspoložive količine. Stoga je potrebno odrediti u kojoj se mjeri mogu izdavati uvozne dozvole „A” tako da se odredi koeficijent dodjele koji će se primjenjivati na zatražene količine, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (3)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Količine obuhvaćene zahtjevima za uvozne dozvole „A” podnesenima u skladu s Uredbom (EZ) br. 341/2007 za podrazdoblje od 1. prosinca 2016. do 28. veljače 2017. množe se s koeficijentom dodjele iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. listopada 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 341/2007 od 29. ožujka 2007. o otvaranju i predviđanju upravljanja carinskim kvotama te uvođenju sustava uvoznih dozvola i potvrda o podrijetlu za češnjak i druge poljoprivredne proizvode uvezene iz trećih zemalja (SL L 90, 30.3.2007., str. 12.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

                  Podrijetlo

                  Redni br.

                  Koeficijent dodjele – zahtjevi podneseni za podrazdoblje od 1.12.2016. do 28.2.2017.
                  (%)

                     Argentina

                              —

                              Tradicionalni uvoznici

                  09.4104

                  —

                              —

                              Novi uvoznici

                  09.4099

                  —

                     Kina

                              —

                              Tradicionalni uvoznici

                  09.4105

                  —

                              —

                              Novi uvoznici

                  09.4100

                  0,459731

                     Ostale treće zemlje

                              —

                              Tradicionalni uvoznici

                  09.4106

                  —

                              —

                              Novi uvoznici

                  09.4102

                  —


title: Provedbena uredba Komisije (EU) 2015/1374 оd 7. kolovoza 2015. o izmjeni Uredbe Vijeća (EZ) br. 2368/2002 o provedbi postupka certificiranja Procesa Kimberley za međunarodnu trgovinu neobrađenim dijamantima

text:
               11.8.2015

               HR

               Službeni list Europske unije

               L 212/3

         PROVEDBENA UREDBA KOMISIJE (EU) 2015/1374
   оd 7. kolovoza 2015.
   o izmjeni Uredbe Vijeća (EZ) br. 2368/2002 o provedbi postupka certificiranja Procesa Kimberley za međunarodnu trgovinu neobrađenim dijamantima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 2368/2002 od 20. prosinca 2002. o provedbi postupka certificiranja Procesa Kimberley za međunarodnu trgovinu neobrađenim dijamantima (1), a posebno njezin članak 19.,
   budući da:

               (1)

               Člankom 19. Uredbe (EZ) br. 2368/2002 predviđen je popis tijela zajednice koji održava Komisija u Prilogu III.

               (2)

               Portugal je odredio tijelo Zajednice i o tome obavijestio Komisiju. Komisija je zaključila da postoji dovoljno dokaza o tome da to tijelo može pouzdano, pravovremeno, učinkovito i primjereno ispuniti zadaće koje se traže u poglavljima II., III. i V. Uredbe (EZ) br. 2368/2002.

               (3)

               Mjere predviđene ovom Uredbom u skladu su s mišljenjem odbora iz članka 22. Uredbe (EZ) br. 2368/2002,

         DONIJELA JE OVU UREDBU:
   Članak 1.
   Prilog III. Uredbi (EZ) br. 2368/2002 zamjenjuje se Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. kolovoza 2015.

            Za Komisiju,

            u ime predsjednika,

         Cecilia MALMSTRÖM

            Članica Komisije

      (1)  SL L 358, 31.12.2002., str. 28.

      PRILOG

            „PRILOG III.

               Popis nadležnih tijela država članica i njihovih zadaća iz članaka 2. i 19.

               BELGIJA

               Federale Overheidsdienst Economie, KMO, Middenstand en Energie, Dienst Vergunningen

               Service Public Fédéral Economie, PME, Classes moyennes et Energie, Service Licence

                        Italiëlei 124, bus 71

                        2000 Antwerpen/Anvers

                        BELGIQUE

                        Tel. +32 22775459

                        Faks +32 22775461

                        E-pošta: kpcs-belgiumdiamonds@economie.fgov.be

                  U Belgiji kontrole uvoza i izvoza neobrađenih dijamanata prema toj Uredbi i carinski tretman provodi isključivo:

                        The Diamond Office,

                        Hovenierstraat 22

                        2018 Antwerpen/Anvers

                        BELGIQUE

               BUGARSKA

               Ministry of Finance

                        International Financial Institutions and Cooperation Directorate

                        102 G. Rakovski str.

                        Sofia, 1040

                        БЪЛГАРИЯ/BULGARIA

                        Tel. +359 298592400/98592401

                        Faks +359 298592402

                        E-pošta: ific@minfin.bg

               ČEŠKA

            U Češkoj kontrole uvoza i izvoza neobrađenih dijamanata prema toj Uredbi i carinski tretman provodi isključivo:

                        Generální ředitelství cel

                        Budějovická 7

                        140 96 Praha 4

                        ČESKÁ REPUBLIKA

                        Tel. +420 261333841, +420 261333541, mob. +420 737213793

                        Faks +420 261333870

                        E-pošta: diamond@cs.mfcr.cz

                  Stalna služba pri odabranom carinskom uredu – Praha Ruzyně
            Tel. +420 2220113788
            Tel. +420 2220119678

               NJEMAČKA

            U Njemačkoj kontrole uvoza i izvoza neobrađenih dijamanata prema toj Uredbi, uključujući izdavanje certifikata EU-a, provodi isključivo:

                        Hauptzollamt Koblenz

                        Zollamt Idar-Oberstein

                        Zertifizierungsstelle für Rohdiamanten

                        Hauptstraße 197

                        55743 Idar-Oberstein

                        DEUTSCHLAND

                        Tel. +49 67815627-0

                        Faks +49 67815627-19

                        E-pošta: poststelle.za-idar-oberstein@zoll.bund.de

                  Za potrebe primjene članka 5. stavka 3., članaka 6., 9., 10., članka 14. stavka 3. te članaka 15. i 17. te Uredbe, posebno u pogledu obveze izvješćivanja Komisije, sljedeće tijelo djeluje kao nadležno njemačko tijelo:

                        Bundesfinanzdirektion Südost

                        Krelingstraβe 50

                        90408 Nürnberg

                        DEUTSCHLAND

                        Tel. +49 9113763754

                        Faks +49 9113762273

                        E-pošta: diamond.cert.bfd-suedost@zoll.bund.de

               PORTUGAL

                        Autoridade Tributária e Aduaneira

                        Direção de Serviços de Regulação Aduaneira

                        R. da Alfândega, 5

                        1149-006 Lisboa

                        PORTUGAL

                        Tel. +351 218813888/9

                        Faks +351 218813941

                        E-pošta: dsra@at.gov.pt

                  U Portugalu kontrole uvoza i izvoza neobrađenih dijamanata prema toj Uredbi i carinski tretman provodi:

                        Alfândega do Aeroporto de Lisboa

                        Aeroporto de Lisboa,

                        Terminal de Carga, Edifício 134

                        1750-364 Lisboa

                        PORTUGAL

                        Tel. +351 210030080

                        Faks +351 210037777

                        E-pošta: aalisboa-kimberley@at.gov.pt

               RUMUNJSKA

                        Autoritatea Națională pentru Protecția Consumatorilor

                        (Državno tijelo za zaštitu potrošača)

                        1 Bd. Aviatorilor Nr. 72, sectorul 1

                        (72 Aviatorilor Bvd., sector 1)

                        011865 București

                        ROMÂNIA

                        Tel. +40 213184635/3129890/3121275

                        Faks +40 213184635/3143462

                        www.anpc.ro

               UJEDINJENA KRALJEVINA

                        Government Diamond Office

                        Conflict Department

                        Room WH1.214

                        Foreign and Commonwealth Office

                        King Charles Street

                        London

                        SW1A 2AH

                        UNITED KINGDOM

                        Tel. +44 2070086903/5797

                        Faks +44 2070083905

                        KPUK@fco.gov.uk”


title: Provedbena uredba Komisije (EU) 2016/1844 оd 18. listopada 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               19.10.2016

               HR

               Službeni list Europske unije

               L 282/40

         PROVEDBENA UREDBA KOMISIJE (EU) 2016/1844
   оd 18. listopada 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. listopada 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  133,9

                  ZZ

                  133,9

                  0707 00 05

                  TR

                  145,2

                  ZZ

                  145,2

                  0709 93 10

                  TR

                  154,9

                  ZZ

                  154,9

                  0805 50 10

                  AR

                  91,3

                  CL

                  95,5

                  TR

                  85,9

                  UY

                  51,6

                  ZA

                  73,6

                  ZZ

                  79,6

                  0806 10 10

                  BR

                  278,4

                  EG

                  169,2

                  TR

                  151,7

                  ZZ

                  199,8

                  0808 10 80

                  AR

                  191,8

                  AU

                  196,9

                  BR

                  124,9

                  CL

                  154,2

                  NZ

                  137,0

                  ZA

                  117,5

                  ZZ

                  153,7

                  0808 30 90

                  CN

                  75,0

                  TR

                  134,9

                  ZZ

                  105,0

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/1180 оd 19. srpnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               20.7.2016

               HR

               Službeni list Europske unije

               L 195/26

         PROVEDBENA UREDBA KOMISIJE (EU) 2016/1180
   оd 19. srpnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. srpnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  176,8

                  ZZ

                  176,8

                  0709 93 10

                  TR

                  136,5

                  ZZ

                  136,5

                  0805 50 10

                  AR

                  192,3

                  BO

                  223,6

                  CL

                  165,8

                  UY

                  201,2

                  ZA

                  173,2

                  ZZ

                  191,2

                  0808 10 80

                  AR

                  145,6

                  BR

                  89,8

                  CL

                  133,9

                  CN

                  114,1

                  NZ

                  145,1

                  US

                  117,0

                  UY

                  72,1

                  ZA

                  116,0

                  ZZ

                  116,7

                  0808 30 90

                  AR

                  109,0

                  CL

                  120,7

                  NZ

                  155,4

                  ZA

                  124,7

                  ZZ

                  127,5

                  0809 10 00

                  TR

                  193,0

                  ZZ

                  193,0

                  0809 29 00

                  TR

                  280,8

                  ZZ

                  280,8

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 807/2012 od 11. rujna 2012. o 178. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

text:
               18/Sv. 013

               HR

               Službeni list Europske unije

               235

         32012R0807

               L 246/1

               SLUŽBENI LIST EUROPSKE UNIJE

               11.09.2012.

      PROVEDBENA UREDBA KOMISIJE (EU) br. 807/2012
   od 11. rujna 2012.
   o 178. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al Qaidom, (1) a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.

               (2)

               Odbor za sankcije Vijeća sigurnosti Ujedinjenih naroda odlučio je 12. kolovoza 2012. ukloniti jednu fizičku osobu sa svog popisa osoba, skupina i subjekata na koje bi se trebalo primjenjivati zamrzavanje financijskih sredstava i gospodarskih izvora.

               (3)

               Prilog I. Uredbi (EZ) br. 881/2002 bi stoga trebalo na odgovarajući način ažurirati,

         DONIJELO JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. rujna 2012.

            Za Komisiju, u ime predsjednika,

            voditelj službe za instrumente vanjske politike

      (1)  SL L 139, 29.5.2002., str. 9.
   PRILOG
   Prilog I. Uredbi (EZ) br. 881/2002 mijenja se kako slijedi:
   Briše se sljedeći se unos pod naslovom „Fizičke osobe”:

               (a)

                  „Fazul Abdullah Mohammed (alias (a) Abdalla, Fazul; (b) Abdallah, Fazul; (c) Ali, Fadel Abdallah Mohammed; (d) Fazul, Abdalla; (e) Fazul, Abdallah; (f) Fazul, Abdallah Mohammed; (g) Fazul, Haroon; (h) Fazul, Harun; (i) Haroun, Fadhil; (j) Mohammed, Fazul; (k) Mohammed, Fazul Abdilahi; (l) Mohammed, Fouad; (m) Muhamad, Fadil Abdallah; (n) Abdullah Fazhl; (o) Fazhl Haroun; (p) Fazil Haroun; (q) Faziul Abdallah; (r) Fazul Abdalahi Mohammed; (s) Haroun Fazil; (t) Harun Fazul; (u) Khan Fazhl; (v) Farun Fahdl; (w) Harun Fahdl; (x) Abdulah Mohamed Fadl; (y) Fadil Abdallah Muhammad; (z) Abdallah Muhammad Fadhul; (aa) Fedel Abdullah Mohammad Fazul; (ab) Fadl Allah Abd Allah; (ac) Haroon Fadl Abd Allah; (ad) Mohamed Fadl; (ae) Abu Aisha; (af) Abu Seif Al Sudani; (ag) Haroon; (ah) Harun; (ai) Abu Luqman; (aj) Haroun; (ak) Harun Al-Qamry; (al) Abu Al-Fazul Al—amari; (am) Haji Kassim Fumu; (an) Yacub). Adresa: Kenija. Datum rođenja: (a) 25.8.1972.; (b) 25.12.1974.; (c) 25.2.1974.; (d) 1976.; (e) veljača 1971. Mjesto rođenja: Moroni, Komori. Državljanstvo: komorsko. Ostali podaci: (a) prema izvještajima od studenoga 2007. djeluje u južnoj Somaliji.; (b) visoko pozicionirani operativac Al Qaide zadužen za djelovanje Al Qaide u istočnoj Africi od 2009.; (c) prema izvještajima posjeduje više krivotvorenih kenijskih i komorskih putovnica; (d) vjeruje se da je povezan s napadima na veleposlanstva Sjedinjenih Država u Nairobiju i Dar es Salaamu u kolovozu 1998., i daljnjim napadima u Keniji 2002.; (e) navodno se podvrgnuo plastičnoj operaciji. Datum uvrštenja na popis iz članka 2.a stavka 4. točke (b): 17.10.2001.”


title: Provedbena uredba Komisije (EU) 2016/416 оd 21. ožujka 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               22.3.2016

               HR

               Službeni list Europske unije

               L 75/14

         PROVEDBENA UREDBA KOMISIJE (EU) 2016/416
   оd 21. ožujka 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. ožujka 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  125,9

                  MA

                  88,1

                  TR

                  110,3

                  ZZ

                  108,1

                  0707 00 05

                  MA

                  83,5

                  TR

                  140,8

                  ZZ

                  112,2

                  0709 93 10

                  MA

                  56,0

                  TR

                  162,4

                  ZZ

                  109,2

                  0805 10 20

                  EG

                  45,9

                  IL

                  76,9

                  MA

                  55,3

                  TN

                  69,6

                  TR

                  64,8

                  ZZ

                  62,5

                  0805 50 10

                  MA

                  138,5

                  TR

                  73,5

                  ZZ

                  106,0

                  0808 10 80

                  BR

                  87,2

                  US

                  133,3

                  ZA

                  110,3

                  ZZ

                  110,3

                  0808 30 90

                  AR

                  143,9

                  CL

                  163,8

                  CN

                  106,6

                  TR

                  153,6

                  ZA

                  99,9

                  ZZ

                  133,6

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/404 оd 18. ožujka 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               19.3.2016

               HR

               Službeni list Europske unije

               L 74/28

         PROVEDBENA UREDBA KOMISIJE (EU) 2016/404
   оd 18. ožujka 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. ožujka 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  171,7

                  MA

                  92,1

                  TN

                  107,9

                  TR

                  107,6

                  ZZ

                  119,8

                  0707 00 05

                  MA

                  83,0

                  TR

                  143,5

                  ZZ

                  113,3

                  0709 93 10

                  MA

                  58,5

                  TR

                  160,0

                  ZZ

                  109,3

                  0805 10 20

                  EG

                  45,8

                  IL

                  77,4

                  MA

                  53,7

                  TN

                  67,6

                  TR

                  65,5

                  ZZ

                  62,0

                  0805 50 10

                  MA

                  141,2

                  TR

                  96,8

                  ZZ

                  119,0

                  0808 10 80

                  BR

                  75,2

                  US

                  145,5

                  ZZ

                  110,4

                  0808 30 90

                  AR

                  99,6

                  CL

                  151,6

                  CN

                  72,0

                  TR

                  153,6

                  ZA

                  106,7

                  ZZ

                  116,7

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/757 od 28. travnja 2017. o izdavanju dozvola za uvoz riže u okviru carinskih kvota koje su za podrazdoblje mjeseca travnja 2017. otvorene Provedbenom uredbom (EU) br. 1273/2011

text:
               29.4.2017

               HR

               Službeni list Europske unije

               L 113/42

         PROVEDBENA UREDBA KOMISIJE (EU) 2017/757
   od 28. travnja 2017.
   o izdavanju dozvola za uvoz riže u okviru carinskih kvota koje su za podrazdoblje mjeseca travnja 2017. otvorene Provedbenom uredbom (EU) br. 1273/2011
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188.,
   budući da:

               (1)

               Provedbenom uredbom Komisije (EU) br. 1273/2011 (2) otvorene su određene uvozne carinske kvote za rižu i lomljenu rižu, razvrstane po zemlji podrijetla i podijeljene na nekoliko podrazdoblja u skladu s Prilogom I. navedenoj Provedbenoj uredbi, te je predviđeno upravljanje njima.

               (2)

               Travanj je drugo podrazdoblje za kvotu predviđenu člankom 1. stavkom 1. točkom (a) Provedbene uredbe (EU) br. 1273/2011.

               (3)

               Iz obavijesti dostavljenih u skladu s člankom 8. točkom (a) Provedbene uredbe (EU) br. 1273/2011 proizlazi da se za kvotu s rednim brojem 09.4130 zahtjevi podneseni u prvih deset radnih dana travnja 2017. u skladu s člankom 4. stavkom 1. te Provedbene uredbe odnose na količinu veću od raspoložive. Stoga je potrebno odrediti u kojoj se mjeri mogu izdavati uvozne dozvole tako da se odredi koeficijent dodjele koji će se primjenjivati na zatražene količine za predmetnu kvotu, izračunan u skladu s člankom 7. stavkom 2. Uredbe Komisije (EZ) br. 1301/2006 (3).

               (4)

               Iz tih obavijesti proizlazi i da se za kvote s rednim brojevima 09.4127, 09.4128 i 09.4129 zahtjevi podneseni u prvih deset radnih dana travnja 2017. u skladu s člankom 4. stavkom 1. Provedbene uredbe (EU) br. 1273/2011 odnose na količinu manju od raspoložive.

               (5)

               Potrebno je utvrditi i ukupnu količinu raspoloživu za sljedeće podrazdoblje za kvote s rednim brojevima 09.4127, 09.4128, 09.4129 i 09.4130, u skladu s člankom 5. prvim podstavkom Provedbene uredbe (EU) br. 1273/2011.

               (6)

               Kako bi se omogućilo dobro upravljanje postupkom izdavanja uvoznih dozvola, ova Uredba treba stupiti na snagu odmah nakon objave,

         DONIJELA JE OVU UREDBU:
   Članak 1.
   1.   Za zahtjeve za uvozne dozvole za rižu u okviru kvote s rednim brojem 09.4130 iz Provedbene uredbe (EU) br. 1273/2011 podnesene u prvih deset radnih dana travnja 2017. dozvole se izdaju za zatraženu količinu pomnoženu s koeficijentom dodjele utvrđenim u Prilogu ovoj Uredbi.
   2.   Ukupna količina raspoloživa za sljedeće podrazdoblje u okviru kvota s rednim brojevima 09.4127 – 09.4128 – 09.4129 i 09.4130 iz Provedbene uredbe (EU) br. 1273/2011 utvrđena je u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. travnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  Provedbena uredba Komisije (EU) br. 1273/2011 od 7. prosinca 2011. o otvaranju određenih carinskih kvota za uvoz riže i lomljene riže i o upravljanju tim kvotama (SL L 325, 8.12.2011., str. 6.).

      (3)  Uredba Komisije (EZ) br. 1301/2006 od 31. kolovoza 2006. o utvrđivanju zajedničkih pravila za upravljanje uvoznim carinskim kvotama za poljoprivredne proizvode kojima upravlja sustav uvoznih dozvola (SL L 238, 1.9.2006., str. 13.).

      PRILOG

         Količine koje se trebaju dodijeliti za podrazdoblje travnja 2017. i količine raspoložive za sljedeće podrazdoblje u skladu s Provedbenom uredbom (EU) br. 1273/2011

      Kvota za bijelu ili polubijelu rižu obuhvaćenu oznakom KN 1006 30 iz članka 1. stavka 1. točke (a) Provedbene uredbe (EU) br. 1273/2011:

                  Podrijetlo

                  Redni broj

                  Koeficijent dodjele za podrazdoblje travnja 2017.

                  Ukupna količina raspoloživa za podrazdoblje srpnja 2017. (u kg)

                  Sjedinjene Američke Države

                  09.4127

                  — (1)

                  17 808 482

                  Tajland

                  09.4128

                  — (1)

                  8 909 652

                  Australija

                  09.4129

                  — (1)

                  911 500

                  Drugo podrijetlo

                  09.4130

                  0,695296 %

                  0

         (1)  Zahtjevi obuhvaćaju količine manje ili jednake raspoloživim količinama: stoga su svi zahtjevi prihvatljivi.